Chaim Weizmann
Chaim Weizmann (Hebraice ‏חיים ווייצמן, natus in Motal iuxta Pinscum Rutheniae Albae die 27 Novembris 1874; Hierosolymae mortuus die 9 Novembris 1952), chemicus et politicus Israelianus, a die 16 Februarii 1949 usque ad mortem primus Israelis praeses fuit. Alumnus fuit instituti polytechnici Darmstadiensis, universitatis technicae Berolinensis et universitatis Friburgensis in Helvetia. Docuit apud universitates Genavensem et Mancuniensem.